Kl. 22.30 fredag aften udbrød der pludseligt brand i et høloft hos Jægerumgård Fiskepark ved Halvrimmen nær Brovst. Ejeren nåede at redde en del indbo, herunder fem nye firehjulstrukne motorcykler, ud før han måtte give op på grund af den kraftige røg. Kort før branden opstod havde familien opholdt sig i en gildesal der ligger direkte under det loft som brændte. Falck i Brovst sendte brandfolk og ambulance til Fiskeparken. Udover at slukke ilden lykkede sdet også for brandfolkene at redde familiens kæledyr ud af bygningen. Politiets teknikere skal nu undersøge årsagen til branden.

Opsummering:
Ejer måtte indlægges til observation for røgforgiftning